ຜູ້ຊາຍມຽນມາ 2 ຄົນ ຮັບສາລະພາບ ວ່າສັງຫານ ຄູ່ຜົວເມຍ ນັກທ່ອງທ່ຽວ ອັງກິດ ໃນໄທ
ຕຳຫລວດ​​ໄທ ກ່າວ​ວ່າ ຜູ້​ຊາຍ​ 2 ຄົນ​ ຈາກມຽນມາ ​ໄດ້​ຮັບ​ສາລະພາບ ກ່ຽວກັບການ​ຄາດ​ຕະກຳ ຄູ່​ຜົ​ວ​ເມຍ​ຊາວ​ອັງ​ກິດ ເມື່ອ​ເດືອນ​ແລ້ວ​ນີ້ ຢູ່ພາກ​ໃຕ້ຂອງໄທ.
ຕຳຫລວດໄທ ກ່າວວ່າ ຜູ້ຊາຍສອງຄົນຈາກມຽນມາ ໄດ້ຮັບສາ ລະພາບກ່ຽວກັບ ການຄາດຕະກຳຄູ່ຜົວເມຍຊາວອັງກິດ ຢ່າງ ໂຫດຮ້າຍ ເມື່ອເດືອນແລ້ວນີ້ ທີ່ໄດ້ໄປພັກຜ່ອນຢູ່ເກາະແຫ່ງນຶ່ງ ໃນພາກໃຕ້ຂອງໄທ ສົບຂອງນາງ Hanna Witheridge ອາຍຸ 23 ປີ ແລະທ້າວ David Miller ອາຍຸ 24 ປີ ໄດ້ຖືກພົບເຫັນໃນເດືອນກັນຍາຜ່ານ ມາ ຢູ່ທີ່ເກາະເຕົ່າ ປະມານ 140 ກິໂລແມັດ ຫ່າງຈາກບາງກອກ ໄປທາງທິດໃຕ້ ຕຳຫລວດກ່າວໃນວັນສຸກມື້ນີ້ວ່າ ຄົນງານຕ່າງດ້າວທັງສອງຈາກ ມຽນມາ ໄດ້ຮັບສາລະພາບກ່ຽວກັບການຄາດຕະກຳບຸກຄົນທັງສອງ ພ້ອມທັງຍອມຮັບວ່າ ໄດ້ຂົ່ມ ຂືນນາງ Witheridge ນຳດ້ວຍ ຜູ້ບັນຊາການຕຳຫຼວດແຫ່ງຊາດຂອງໄທ ນາຍພົນ Somyot Poompan-moung ກ່າວ ວ່າ ຜູ້ຕ້ອງສົງໄສທັງສອງ ປະເຊີນກັບຂໍ້ຫາຄາດຕະກຳ ຂົ່ມຂືນສຳເລົາ ແລະລັກຂະໂມຍ ຕຳຫຼວດເວົ້າວ່າ ຫລັກຖານຈາກກ້ອງວົງຈອນປິດແລະ DNA ໃຫ້ການສະໜັບ ສະໜຸນຕໍ່ ການສາລະພາບຂອງພວກຜູ້ຕ້ອງສົງໄສ ຍັງບໍ່ທັນເປັນທີ່ຈະແຈ້ງເທື່ອ ວ່າ ແມ່ນຫຍັງແທ້ ທີ່ພາໃຫ້ມີການຄາດຕະກໍານັກທ່ອງທ່ຽວອັງກິດທັງສອງ ການຄາດຕະກໍາ ຄູ່ສາມີພັນລະຍາທັງສອງນີ້ ໄດ້ສັ່ນສະເທືອນ ຕໍ່ອຸດສາຫະກຳການທ່ອງ ທ່ຽວຂອງໄທ ຊຶ່ງຕາມປົກກະຕິແລ້ວດຶງດູດເອົາພວກນັກທ່ອງທ່ຽວເປັນ ຈຳນວນຫຼວງຫຼາຍ ທີ່ໄດ້ເລີ້ິ້ມດີ້ນລົນມາ ຫລັງຈາກການກໍ່ລັດຖະປະຫານຂອງ ພວກທະຫານ ໃນເດືອນພຶດ ສະພາ ແລະການປະກາດກົດໄອຍະການເສິກ ທີ່ ໄດ້ຕິດຕາມມານັ້ນ ໃນຂັ້ນຕົ້ນ ບັນດາເຈົ້າໜ້າທີ່ໄດ້ຖືກຕິຕຽນວ່າ ດຳເນີນການຜິດພາດໃນການສອບສວນ ກ່ຽວກັບການຄາດຄະກໍາຫລັງຈາກບໍ່ສາມາດປົກປ້ອງບ່ອນທີ່ເກີດເຫດແລະ ປ່ອຍໃຫ້ຜູ້ ຕ້ອງສົງໄສຫຼົບໜີໄປ ຜູ້ນຳລັດຖະບານທະຫານ ນາຍພົນປະຍຸດ ຈັນໂອຊາ ໄດ້ຖືກບັງຄັບໃຫ້ຂໍອະໄພຍະໂທດ ຫລັງຈາກໄດ້ສະເໜີແນະວ່າ ບັນດານັກທທ່ອງທ່ຽວທີ່ນຸ່ງຊຸດອາບນຳ້ ຫຼື ບີກີນີນັ້ນ ມີສ່ວນ ທີ່ເຮັດໃຫ້ພວກເຂົາເຈົ້າມີຄວາມຫຼໍ່ແຫຼມຫຼາຍຂຶ້ນຕໍ່ການຖືກໂຈມຕີ ພວກນັກເຄື່ອນໄຫວບາງຄົນກ່າວວ່າ ເຂົາເຈົ້າມີຄວາມສົງໄສບໍ່ແນ່ໃຈວ່າ ພວກຜູ້ຕ້ອງສົງ ໄສຈະໄດ້ຮັບການຕໍ່ສູ້ທາງດ້ານກົດໝາຍແບບຍຸຕິທຳ ແລະຊີ້ໃຫ້ເຫັນ ວ່າ ພວກຄົນງານ ຕ່າງດ້າວທັງສອງ ໄດ້ຖືກຖິ້ມໂທດໃສ່ຢ່າງບໍ່ຖືກຕ້ອງກ່ຽວກັບ ຄວາມຜິດໃນທຳນອງນີ້